Kašín

Kašín je potok v Dolnom Zemplíne, v západnej časti okresu Trebišov. Je to ľavostranný prítok Číže, meria 5,8 km a je tokom VIII. rádu.

Pramení v Slanských vrchoch, v podcelku Bogota, na severovýchodnom svahu Kapovne (703,8 m n. m.) v nadmorskej výške cca 545 m n. m. Na hornom toku preteká juhovýchodným smerom lesnatým prostredím, následne vstupuje do odlesnenej Východoslovenskej pahorkatiny, do podcelku Podslanská pahorkatina a zľava priberá prítok z lokality Pod Kašínom (208,4 m n. m.). Ďalej už pokračuje viac-menej severojužným smerom, sprava priberá krátky prítok z oblasti Viničiek a preteká západne od obce Veľké Ozorovce. Neďaleko obce sa na krátkom úseku výrazne viacnásobne vlní a sprava priberá druhý prítok z oblasti Viničiek. Juhozápadne od spomenutej obce ústi v nadmorskej výške 163,3 m n. m. do Číže.

Potoky na Slovensku
Povodie Ondavy
Vodné toky v okrese Trebišov